  Майя Бывальцева 8-12 тулыспалэ Удмуртиын «пельнянь арня» ортчоз. Сяме пыремъя со «Пельняньлэн дунневыл нуналэз» фестиваль (0+) азьын радъяське, ивортэ ужрадлэн пресс-службаез. Таяз арын радъясьёс трос пӧртэм ужрадъёс дасязы, соос фестивальлэн куноосызлы удмурт лулчеберетэз, кылэз но куно пумитан йӧскалык сямъёслэсь аспӧртэмлыксэс умойгес валаны юрттозы «Пельнянь арняез» радъясьёсТворчествоя мастер-классъёсын 2021-тӥ арлэсь тодметсэ Ошез, утись мунёез, трафарет печать лэсьтыны, перепеч, пӧртэм пушкесэн пельнянь пӧраны дышетозы. 8-тӥ тулыспалэ Ижкарын Удмуртиысь калык артисткаен Надежда Уткинаен крезьгуро ӝытазеян (0+) ортчоз, нош 11-тӥ тулыспалэ рок, инди но этно крезьгурез яратӥсьёс Bobolenin но SUOMI группаосты (16+) кылзыны быгатозы. 12-тӥ тулыспалэ Павел Александровлэн но солэн SHONER PAUL крезьугро ӵектосэзлэн творчествозылы сӥзем ӝыт (0+) радъяськоз. Озьы ик визьбур шудонъёс но ортчозы. 8-тӥ тулыспалэ мылкыд карисьёсты Chukinder огазеяськонэн дасям удмурт ӝӧквыл шудонъёсын (16+) шудыны ӧтё, соос пӧлын «Эрудит», «Вожодыр» но мукетъёсыз. Нош 9-тӥ тулыспалэ «Шудком» (16+) визьбур клублэн V сезонэзлэн кыкетӥ шудонэз ортчоз. Со сяна, «пельнянь арня» улсын удмурт стендап (18+) но радъяськоз. Нимаз шулдыръяськон ужрадъёс Суредан устолыкъя элькун музейын, Кузебай Герд нимо йӧскалык театрын, Туризмъя ено киужъёсъя йӧскалык центрын. Мастер-классъёсы но ужрадъёсы фестивальлэн  пыр пусйиськыны кулэ. Тодэ вайытом, 2021-тӥ арын «Пельняньлэн дунневыл нуналэз» фестиваль улсын Удмуртиын квест, видеофлешмоб, туспуктэмъёсъя вожвылъяськон, пельнянь кутӥсьёслэн нюръяськонзы ортчозы. Йылпумъян нуналэз 13-тӥ тулыспалэ Ижкарысь Киров нимо паркын радъяськоз.  Тегъёс: Лулчеберет Ижкар Удмуртия фестиваль пельнянь Пельняньлэндунневылнуналэз  